**Julia Varela Ruano**, nada o 30 de xuño de 1981 en Pontevedra, é unha presentadora de radio e reporteira de televisión galega.

Traxectoria
-----------

Filla dos profesores pontevedreses Carmen Ruano e Eloy Varela, estudou no IES Sánchez Cantón e despois de graduarse en xornalismo pola Universidade Complutense de Madrid comezou a traballar na RTVE en 2005 como locutora e redatora nos Servizos Informativos da RNE para a Radio Exterior de España. En 2008, pasou a ser locutora e redatora de Radio 3 en programas como *Siglo 21*, *180 Grados* ou *Los Conciertos de Radio 3*, e na retransmisión de distintos festivais de música. Desde 2013, Varela traballa como reporteira para TVE en programas como *Comando actualidad* e *La mañana de La 1*; neste último tamén colabora como comentarista da sección de espectáculos.

Nas edicións 2015, 2016 e 2017 do Festival de Eurovisión, Varela foi a comentarista para TVE xunto con José María Íñigo. Varela e Íñigo comentaron tamén a gala especial *Eurovision Song Contest's Greatest Hits*, que conmemorou o 60º aniversario do Festival de Eurovisión en 2015. Na edición de 2018 compartirá o micrófono co locutor da emisora de radio LOS40, Tony Aguilar.

En xullo de 2019 dirigiu *A partir de hoy*,​ un programa matutino de verán de La 1 de Televisión Española conducido por Màxim Huerta. Desde o 31 de agosto de 2020 e ata o verán de 2022 dirixiu e presenta en RNE o espazo vespertino *Tarde lo que tarde*. En setembro de 2022 comezou a presentar e dirixir o magacine nocturno de RNE *Gente despierta.* No verán de 2023 copresentará *Dúos increíbles* con Xavi Martínez en TVE1.

Ligada á Barrela e Chantada, onde exerceu o seu avó o garda Varela e se criou seu pai Eloy Varela, o 22 de agosto de 2015 foi a pregoeira das festas de Chantada. Nun discurso reivindicativo falou do prezo xusto para o leite que producen os gandeiros da zona e pediu axudas para a rehabilitación das casas abandonadas no rural.

En 2019 publicou a súa primeira novela *¿Por qué me pido un gin tonic si no me gusta?*​

Obra
----

* *¿Por qué me pido un gin tonic si no me gusta?*​ (2019). Ediciones B. 312 páxs. ISBN 978-8466665575. Unha obra para descubrir as preocupacións das mulleres de trinta nos a través do humor.

Notas
-----

1. ↑  López, Belén (5 de maio de 2015). "Ver cantar a España en Eurovisión debería ser como ver jugar a la selección de fútbol". *Diario de Pontevedra*. Consultado o 27 de maio de 2017.
2. ↑  RTVE.es (ed.). "Julia Varela acompañará a José María Íñigo como comentarista de TVE para Eurovisión 2015". Consultado o 27 de maio de 2017.
3. ↑  RTVE..es (ed.). "José María Iñigo y Julia Varela repiten como comentaristas de Eurovisión 2016 para TVE". Consultado o 27 de maio de 2017.
4. ↑  "Tony Aguilar comentará junto a Julia Varela Eurovisión 2018" (en Spanish). RTVE. 14 March 2018.
5. ↑  "Presentación de la temporada 2020-21 de RNE 4". *www.rtve.es*. Consultado o 2020-11-26.
6. ↑  "Gente despierta - El prograna nocturno de RNE en RTVE Play". *RTVE.es* (en castelán). 2023-07-17. Consultado o 2023-07-19.
7. ↑  RTVE, PRENSA (2023-06-24). "'Dúos Increíbles' regresará con Julia Varela y Xavi Martínez". *RTVE.es* (en castelán). Consultado o 2023-07-19.
8. ↑  Biempica, María (2023-03-23). "Julia Varela". *Diario de Pontevedra* (en castelán). Consultado o 2023-07-19.
9. ↑  "Hoy empieza todo 2: Julia Varela: ¿Por qué me pido un gin tonic si no me gusta? RTVE Play". *RTVE.es* (en castelán). 2019-04-29. Consultado o 2023-07-19.

Véxase tamén
------------

### Ligazóns externas

* 

* Julia Varela na IMDb *(en inglés)*.

|  |  |
| --- | --- |
| Control de autoridades | 
* Wd: Q19842453
* IMDb: nm6951081

 |